े के लिए उद्यत अग्नि की तरह तथा प्रजा का क्षय करनेवाले यम की तरह हैं। भला इन हनुमान् का सामना कौन कर सकता है ? इनके
समान और भी बड़े बड़े बानरों को - अर्थात् सुग्रीव, मैन्द, द्विविद, नील, तार, तारेय, नल और रम्भ कोतुम्हारे लिए देवताओं ने उत्पन्न किया और गज, गवाक्ष, गवय, सुदंष्ट्र, मैन्द, और ज्योतिर्मुख को तथा भालुओं को भी उत्पन्न किया है।
अगस्त्य की ये बातें सुनकर राम और लक्ष्मण दोनों भाइयों को, तथा बानरों और राक्षसों को बड़ा आश्चर्य हुआ। फिर अगस्त्य महर्षि बोले"अब तो सब हाल तुमने सुना । हे राघत्र ! हमने तुमको देखा और बातचीत भी की। अब हम सब जाते हैं।" यह सुन, हाथ जोड़ नम्रतापूर्वक प्रणाम कर महाराज बोले - "आप के दर्शन मिलने से मेरे ऊपर देवता संतुष्ट हुए तथा पितृगण और प्रपितामहगण भी तृप्त हुए। परन्तु मेरी एक प्रार्थना है। उसे आप लोग मेरे लिए स्वीकार कीजिए । मैंने पुरवासियों और देशवासियों को अपने अपने कामों में लगा दिया है। आप सत्पुरुषों की कृपा से मैं यज्ञ करना चाहता हूँ। आप लोग महावीर्यवान् और मेरे हितैषी है। इसलिए आप लोग कृपा करके मेरे इस यज्ञ में नित्य सदस्य हूजिए । में तपोबल से आप लोगों में कोई पाप नहीं रहा, इसलिए आपके सहारे मैं पितर लोगों की कृपा का पात्र बनूँ और अपने मन को आनन्दित करूँ । उस समय आप लोग मिल कर नित्य यहाँ पधारिएगा।" यह सुन कर अगस्त्य आदि ऋषि लोग 'एवमस्तु' कह कर अपने अपने आश्रमों को सिधारे। उनके चले जाने पर श्रीरघुनन्दन ऋषि की वे बातें याद कर आश्चर्य करने लगे। इसके बाद दिन डूबने पर बानरों को बिदा कर प्रभु सन्ध्योपासन करने लगे ।
दोहा । सन्ध्या करि रघुवीरवर रात्रि समय पहिचानि । [[अन्तःपुरहिं प्रवेश किय रूप तेज बलखानि ॥
[ यहाँ से पाँच सर्ग प्रक्षिप्त हैं। ] बयालीसवाँ सर्ग । बाली और सुग्रीव की उत्पत्ति की कथा । इस तरह सब हाल सुन कर अगस्त्य से रामचन्द्र बोले - "हे ब्रह्मन् ! बाली और सुग्रीव के पिता का नाम तो अपने ऋक्षरजा बतलाया; कृपया बत लाइये कि इनकी माता का नाम क्या था और वह कहाँ की रहनेवाली थी ? और यह भी बतलाइये कि इनके 'बाली' और 'सुग्रीव' नाम क्यों रक्खे गये । यह सब समझाकर मुझे बतलाइए ।" अगस्त्यजी बोले - हे रामचन्द्र ! यह कथा सुनिए । मैंने यह कथा नारद मुनि से सुनी थी । एक दिन घूमते घामते नारद मुनि मेरे घर पर आये। मैंने उनका विधिपूर्वक पूजन किया । जब वे सुख से बैठे तब मैंने उनसे यह कथा पूछी थी । वे कहने लगे - हे महर्षि ! सुमेरु पर्वत के बीच शिखर पर ब्रह्मा की सभा सौ योजन के फैलाव में बनी हुई है। सभा में श्रीब्रह्मदेव सदा बैठा करते हैं। एक दिन वे योगाभ्यास कर रहे थे कि उनकी आँखों से जल बहने लगा। उसे उन्होंने हाथ से पोंछकर ज़मीन पर फेंक दिया। उससे एक बानर पैदा हुआ । तब ब्रह्मा ने उससे समझाकर कहा "हे बानरश्रेष्ठ ! देखो इस पर्वत पर देवता रहते हैं। इस पर मूलफल हैं से मिलते हैं। उन्हें तुम खाया करो और मेरे पास रहा करो। कुछ समय तक तुम यहीं ठहरो ।
फिर तुम्हारा कल्याण होगा ।" यह सुनकर बानर हाथ जोड़ कर बोला - हे देव ! आप जैसी आज्ञा करते हैं मैं वैसा ही करूँगा । मैं आपकी आज्ञा में रहूँगा । इस तरह ब्रह्मदेव से कह कर वह बानर प्रसन्नतापूर्वक उसी पर्वत के वृक्षों के जङ्गलों में जा कर फलफूल और मधु को ढूढ़ दूँ ढ़ कर खाता था। अब उसका शरीर प्रति दिन बढ़ने और बलवान् होने लगा। दिन भर तो वह वन में घूमता रहता था और शाम होते ही अच्छे अच्छे फूल फल ले कर ब्रह्मा के पास आ जाता था । वह फल फूल आदि सब चीजें देवदेव के चरणों पर रख देता था । इस तरह समय बिताते उसे बहुत समय बीत गया । एक दिन उस ऋक्षरजा बानर को प्यास लगी। वह मेरु के उत्तर शिखर पर गया। वहाँ से उसने तरह तरह के पक्षियों के शब्दों से गुञ्जायमान और स्वच्छ पानी से भरा हुआ। एक तालाब देखा । तब वह प्रसन्नतापूर्वक अपनी गर्दन के बाल दिला कर उसके किनारे पर चला गया । उस समय दैव-वश उसे पानी में अपनी परछाई देख पड़ी। उसे देख कर वह सोचने लगा कि इस पानी में यह कोई मेरा शत्रु बानर रहता है। यह क्रुद्ध सा होकर मुझे कुछ समझता नहीं। मेरी समझ में इस दुष्ट और मूर्ख का यही निवास स्थान है। यह मन में विचार कर, अपने स्वभाव की चपलता के कारण, वह उछल कर पानी में घुस पड़ा और फिर वहाँ से कूद कर ऊपर आया । हे रामचन्द्र ! उसी क्षण वह बानर से बानरी बन गया। वह बानरी बड़ी सुन्दर लावण्यवती थी । मोटी मोटी तो उसकी जवाएँ और सुन्दर घुँघराले बाल, और मनोहर हँसमुख चेहरा था।
स्तन खूब पुष्ट थे ! वह रूपवती बड़ी अच्छी मालूम होती थी । उस तालाब के किनारे वह ऐसी देख पड़ती थी मानों सीधी लम्बी लता हो । सब के चित्त को मथन करनेवाली वह त्रैलोक्य-सुन्दरी स्त्री ऐसी देख पड़ती थी जैसी कमलरहित लक्ष्मी और निर्मल चन्द्रप्रभा हो । कहाँ तक कहा जाय, उ